Here is a page extracted from Wikipedia that may contain CSS, HTML, and a lot of unformatted text.

Title: Juozas Kubilius
Content: Juozas Kubilius - (g. 1951 m. spalė 3 d. Lenėnska k., Bodaibėnska r., Ėrkotska sr., SSRS - 2012 m. groudė 10 d. Klaipieduo) – kuora dėrėgents ė pedaguogs.

Biougrapėjė
Tievā 1949 m. sovietu valdious ėštremtė i Sėbėra. 1958 m. krūvuo so tievās grīža ėš tremtėis, 1959–1966 m. muokies Kretingas 1-uo vėdorėnie muokīkluo ė vāku mozėkas muokīkluo (muokīt. B. Džiauge akuordeuona klase). 1966–1970 m. kuora dėrėgavėma muokėnas Klaipiedas S. Šimkaus aukštesniuojie mozėkas muokīkluo (diest. B. Skirsgilas). 1970–1976 m. tuoliau kuora dėrėgavėma stodėjava Lietovuos valstībinie kuonservatuorėjuo (vīr. diest. A. Armino ė duoc. J. Karosa klases). Stodėjū metās bova Vėlniaus mergātiu kuora „Liepaitės“ kuormėisteris, suostėnės muoteru ė vīru kuoru „Aidas“ dėrėgentaskuormėisteris (1974–1976 m.), Geležinkelėitiu koltūras rūmu vāku kuora vaduovs (1973–1976 m.) ė vaduovava Vėlniaus 7-uosės vėdorėnės muokīklas vīresniu klasiu muokslėiviu kuorou, katras 1974 m. miesta mėšriu kuoru kuonkorse ožjiėmė ontra vėita.

Nū 1976 m. rodens Lietovuos valstībėnės kuonservatuorėjės Klaipiedos fakoltetu muokīklėnės kuorvedības diestītuos ė ton katedras naakėvaizdėne skīriaus mėšriuojė kuora kuormėisteris. 1977–1980 m. tarnava suovietiiniė armėjuo ė bova Kabaruovska (Rosėjė) dainu ė šuokiu ansamble kuora gropes vaduovs. Grīžės ėš armėjės, 1978–1980 m. Lietovuos valstībėnės kuonservatuorėjės Klaipiedas fakoltetu neakėvaizdėne skīriaus muoteru kuora vaduovs. 1979 m. kvalėfėkacėjė kielė Lenėngrada valstībėnie N. Rėmske-Kuorsakuova kuonservatuorėjuo, vuo 1980–1983 m. kuora dėrėgavėma stodėjava ton kuonservatuorėjės naakėvaizdėnie asėstentūruo (pruof. E. Kodriavcevas klase). 1988 m. kvalėfėkacėjė kielė Talėna valstībėnie kuonservatuoriejuo ė Vėlniaus bernioku ė jaunouliu kuore „Oužoulioks“ (). 

Nū 1985 m. lėgė pats sava smertėis 2012 m. vaduovava Klaipiedas bernioko kuorou „Gėntarielės“ ().

Muoksla darbā
Juozas Kubilius parašė muokslėniū ė mėtoudėniū darbu, kuoncertu recenzėju ė straipsniu, liōb dalėvaut muokslėnies kuonperencėjuos. 1986 m. prengė "Kuora dėrėgavėma pruograma" ().

Šaltenē 

 Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Lietovuos pedaguogā